open-index/open-wikipedia-markdown huggingface dataset:
Yoshimi P-We

**Yoshimi P-We** (nada como Yokota Yoshimi o 18 de febreiro de 1968) é unha músico xaponesa coñecida polo seu rol como o batería que tocou durante máis tempo na banda de rock xaponesa Boredoms.

Ademais das súas habilidades coa batería con Boredoms, tamén se encarga das voces en OOIOO, e tamén toca a trompeta, a guitarra e os teclados.

Nada en Okayama, Xapón, Yoshimi uniuse á súa primeiro banda, U.F.O. or Die, no ano 1986. Dende 1997 lidera a banda de mulleres OOIOO e continúa contribuíndo na presente encarnación de Boredoms.

Yoshimi traballou nun gran número de proxectos, destacando unha banda de raga chamada Saicobab, un proxecto de ambient chamado Yoshimi and Yuka, the tribal-drum-influenced OLAibi, e o supergrupo indie Free Kitten. Yoshimi aparece como músico de sesión e vocalista no álbum de 2002 de The Flaming Lips *Yoshimi Battles the Pink Robots*. Yoshimi participou como batería un (no concerto participaron 74 baterías) na actuación de Boredoms recollida no álbum ao vivo *77 Boadrum*, que tivo lugar o día 7 de xullo de 2007, no Empire-Fulton Ferry State Park en Brooklyn, Nova York.

## Notas
Antitoxina diftérica

miniatura|Un vial do ano 1895 da antitoxina diftérica.|252x252px
A **antitoxina diftérica** é un medicamento constituído por anticorpos usado no tratamento da difteria. Adminístrase por vía intravenosa ou intramuscular.

## Efectos secundarios e mecanismo 
Os efectos secundarios deste medicamento son comúns. É unha das medicinas esenciais da Organización Mundial da Saúde, entre as que se inclúen as medicinas máis efectivas e seguras necesarias para un sistema sanitario básico. Nos Estados Unidos pode obterse do Centro de Control de Enfermidades (CDC), pero en moitos outros países non está dispoñible, incluíndo moitos en Europa en 2008.

## Química 
É unha solución de proteínas concentradas, principalmente globulinas, que contén anticorpos obtidos do sangue de cabalos que foron inmunizados contra a toxina diftérica.

## Notas
The Bright Orange Years

***The Bright Orange Years*** é o primeiro álbum de estudio da banda estadounidense de rock alternativo Volcano Suns, publicado no ano 1985 a través do selo Homestead Records.

No ano 2009 o álbum foi remasterizado polo enxeñeiro Bob Weston e reeditado por Merge Records con nove cancións extra.

## Listaxe de cancións 
Todos os temas compostos por Peter Prescott agás onde se indique.

## Notas
Antitoxina

[miniatura|Un vial do ano 1895 da [antitoxina diftérica.|252x252px]]

Unha **antitoxina** é un anticorpo coa capacidade de neutralizar unha toxina específica. As antitoxinas son producidas por certos animais, plantas e bacterias en resposta á exposición a unha toxina. Aínda que son máis efectivas neutralizando toxinas, poden tamén matar bacterias e outros microorganismos. As antitoxinas prodúcense no interior dos organismos e poden ser inxectadas noutros organismos, incluíndo os humanos, para tratar unha doenza infecciosa. Este procedemento implica inxectar un animal cunha cantidade segura dunha determinada toxina. O corpo do animal fabrica despois a antitoxina necesaria para neutralizar a toxina. Posteriormente, extráese sangue do animal e obtense a antitoxina do sangue, e despois purifícase e inxéctase no ser humano ou noutro animal, inducindo nel unha inmunidade pasiva temporal. Para impedir que se orixine a enfermidade do soro, adoita ser mellor usar unha antitoxina obtida da emsma especie (por exemplo, unha antitoxina humana para tratar humanos).

## Historia das antitoxinas 
As antitoxinas contra a difteria e contra a toxina tetánica foron producidas por Emil Adolf von Behring e os seus colegas desde 1890 en adiante. O uso da antitoxina diftérica para o tratamento da difteria (causada pola toxina difterica) foi considerado pola revista *The Lancet* como "o avance máis importante do Século [XIX] no tratamento médico de enfermidades infecciosas agudas".

En 1888, Behring foi enviado a Berlin para facer un breve servizo na Academia de Medicina Militar. En 1889, uniuse ao Instituto da Hixiene da Universidade de Berlin, que entón dirixía Robert Koch. Entre 1889 e 1895, Behring desenvolveu as súas ideas pioneiras sobre a terapia sérica e a súa teoría das antitoxinas.

Antes, en 1887, en Bonn, Behring descubrira que o soro de ratas brancas inmunes ao tétano contiña unha substancia que neutralizaba o bacilo do ántrax. Considerou que era a acausa da “resistencia”.

## Notas 
## Véxase tamén 
### Outros artigos 
*Sistema toxina-antitoxina
*Vacinación
*Antisoro

### Ligazóns externas 
* http://www.medterms.com/script/main/art.asp?articlekey=2289 
*
Up for a Bit with The Pastels

***Up for a Bit with The Pastels*** é o primeiro álbum de estudio da banda escocesa de indie pop The Pastels, publicado en xaneiro de 1987 a través do selo Glass Records. Foi elixido o 37º mellor álbum escocés polo xornal *The Scotsman*.

## Listaxe de cancións 
## Notas
Royal Trux (álbum de 1988)

***Royal Trux*** é o primeiro álbum de estudio da banda estadounidense de noise rock Royal Trux, publicado no ano 1988 a través do selo Royal. No ano 1993 o disco foi reeditado en CD polo selo Drag City.

## Listaxe de cancións 
## Notas
Richard Dembo

**Richard Dembo**, nado en París o 24 de maio de 1948, e finado ibídem o 11 de novembro de 2004, foi un director de cinema e guioinsta francés.

## Traxectoria 
Dembo acadou recoñecemento internacional co seu primeiro filme *La Diagonale du fou*. Polo seu traballo nesta obra, Dembo obtivo o Óscar en 1984 ó mellor filme en lingua non inglesa, así como numerosos premios máis (César, Prix Louis Delluc). Michel Piccoli protagonizou o filme como cidadán xudeu da URSS.

En 1993, Dembo dirixiu ''L'Instinct de l'ange* con Hélène Vincent, Jean-Louis Trintignant, François Cluzet e Lambert Wilson. Despois dunha longa pausa, Dembo dirixiu o seu derradeiro filme, *La Maison de Nina''.

O 11 de novembro de 2004, Dembo morreu inesperadamente en París por mor dos síntomas dunha obstrución intestinal. Foi enterrado en Israel.

## Notas 
## Véxase tamén 
### Ligazóns externas 
*
The Tyranny of Distance

***The Tyranny of Distance*** é o segundo álbum de estudio da banda estadounidense de indie rock Ted Leo and the Pharmacists, publicado o 19 de xuño de 2001 a través do selo Lookout Records. Foi o primeiro disco do grupo como unha banda completa, xa que o seu anterior traballo, *tej leo(?), Rx / pharmacists*, fora unha empresa en solitario do guitarrista e vocalista Ted Leo. O título do álbum procede da letra da canción de Split Enz "Six Months in a Leaky Boat", que a banda despois versionou dúas veces: primeiro como Leo en solitario no EP *Tell Balgeary, Balgury Is Dead* en 2003, e despois coa banda ao completo nas *Sharkbite Sessions* de 2005.

## Listaxe de cancións
No Kill No Beep Beep

***No Kill No Beep Beep*** é o primeiro álbum de estudio da banda estadounidense de post-hardcore Q and Not U, publicado o 24 de outubro de 2000 a través do selo Dischord Records. O disco foi producido e gravado por Ian MacKaye e Don Zientara.

## Listaxe de cancións 
## Notas
Psychotic Reaction

***Psychotic Reaction*** é o único álbum de estudio da banda estadounidense de garage rock Count Five, publicado en outubro de 1966 a través do selo Double Shot Records.

Conta co exitoso sinxelo “Psychotic Reaction”, que foi número 5 nas listas da *Billboard* en outubro de 1966, e coas versións de The Who “My Generation” e "Out in the Street".

## Listaxe de cancións 
## Notas
Adore Life

***Adore Life*** é o segundo álbum de estudio da banda inglesa de post-punk Savages, publicado o 22 de xaneiro de 2016 a través do selo Matador Records. O disco foi nomeado para o Mercury Prize de 2016, sendo a segunda nomeación consecutiva para Savages despois de que *Silence Yourself* fose nomeado para o premio en 2013.

## Listaxe de cancións 
## Notas
Rodan

**Rodan** foi unha banda estadounidense de post-hardcore activa entre os anos 1992 e 1995. A formación máis coñecida do grupo estaba composta por Jeff Mueller (guitarra/voces), Jason Noble (guitarra/voces), Tara Jane O'Neil (baixo/voces), e Kevin Coultas (batería).

## Historia 
Rodan formouse en Louisville, Kentucky no ano 1992. Despois de que os baterías Jon Cook e John Weiss pasasen brevemente pola banda, en 1993 uniuse Kevin Coultas, que estaría co grupo ata a súa disolución. Tamén en 1993 a banda gravou a súa demo *Aviary* que tivo unha edición limitada. Posteriormente dúas cancións de *Aviary*; "Milk and Melancholy" e "Exoskeleton", foron regravadas e publicadas como o EP *How the Winter Was Passed*. Seis dos temas da demo tamén foron regravados por Bob "Rusty" Weston (de Shellac) e editados en 1994 como o álbum *Rusty*. A banda actuou como "Truckstop" na road movie de culto de 1994 *Half-cocked* á que tamén prestaron música para a súa banda sonora. Aínda que nunca fichou polo selo, Rodan tiña unha relación moi próxima a Simple Machines, contribuínda a varios recompilatorios e tocando no festival Working Holiday da discográfica. A banda tamén realizou unha sesión *John Peel* en 1995.

Rodan separouse en 1995 dedicándose os seus membros a outros proxectos musicais: O'Neil en Retsin e en varios traballos en solitario; Mueller en June of 44; Coultas e Noble en Rachel's; e Coultas e O'Neil en The Sonora Pine. Mueller e Noble crearon Shipping News a finais de 1996 e continuaron tocando ata que Jason Noble morreu de cancro o 4 de agosto de 2012. Jon Cook, o batería orixinal da banda, morreu en febreiro de 2013.

## Discografía 
### Álbums
Roberto I de Dreux

miniatura|Escudo dos condes de Dreux
**Roberto I de Dreux**, nado en 1123 e finado en Braine en 1188, foi príncipe de Francia e conde de Dreux (1137 - 1184). 
## Traxectoria 
### Orixes familiares 
Quinto fillo do segundo matrimonio entre o rei Lois VI de Francia e a súa muller Adelaida de Savoia, naceu na corte francesa en 1123. Por liña paterna era neto de Filipe I de Francia e Ana de Kíiv, e por liña materna de Humberto II de Savoia e Xisela de Borgoña. Foi o irmán máis novo do príncipe Henrique de Francia e do futuro rei Lois VII de Francia, así como de Pedro II de Courtenay.

Roberto I participou na segunda cruzada e estivo presente no cerco de Damasco en 1148. En 1154 participou no cerco de Séez, durante a anarquía de Inglaterra. 
### Matrimonios e descendentes 
Casou con Inés de Garlande, filla de Anselmo de Garlande, conde de Rochefort, en 1140. Deste matrimonio naceu un fillo: 
* o infante Simón de Dreux (1141 - c. 1182), señor de La Noue.
Casou, en segundas nupcias, en 1144, con Harvisa de Évreux, filla de Gautier de Évreux. Deste matrimonio naceu: 
* a infata Adela de Dreux (1145 - d 1210). 
Volveu a casar, por terceira vez, en 1152, coa condesa Inés de Braine. Deste matrimonio naceron: 
* o infante Roberto II de Dreux (1154 - 1218), conde de Dreux.
* o infante Henrique de Dreux (1155 - 1199), bispo de Orleans.
* Alicia de Dreux (1156 -v 1217), casou en 1174 con Raúl I de Coucy.
* o infante Filipe de Dreux (1158 - 1217), bispo de Beauvais.
* a infanta Isabel de Dreux (1160 - 1239), casou en 1178 con Hugo III de Broyes.
* o infante Pedro de Dreux (1161 - 1186).
* o infante Guillerme de Dreux (1163 - c. 1189).
* o infante Xoán de Dreux (1164 -d 1189).
* a infanta Mamilia de Dreux (1166 - 1200), relixiosa.
* a infanta Margarida de Dreux (? - 1167), relixiosa.

## Notas
Arturo Iglesias Ortega

**Arturo Iglesias Ortega**, anteriormente coñecido como **Arturo Iglesias Castelao**, nado en Essen (Alemaña) o 5 de xullo de 1971, é un historiador e arquiveiro galego, especializado na historia do cabido da Catedral de Santiago de Compostela.

## Traxectoria 
Fillo dun asturiano e unha madrileña, viviu en Alemaña ata 1975. Tras residir en Madrid e Xixón, estableceuse en Santiago de Compostela en 1988, en cuxa universidade obtivo a licenciatura na Facultade de Xeografía e Historia en 1994, especializándose en Historia Moderna.

Tras ingresar en 1998 no Arquivo da Catedral de Santiago baixo a dirección do cóengo arquiveiro José María Díaz Fernández, especializouse na historia do cabido compostelán dos séculos XV ao XVIII, temática sobre a que xira a meirande parte da súa obra.

En 1999 obtivo o Premio de investigación "Arquivo da Emigración", outorgado polo Consello da Cultura Galega.

No ano 2011 desenvolveu o seu labor docente como profesor interino na Facultade de Xeografía e Historia compostelá na materia de Paleografía.

## Obra 
### Artigos en revistas 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Colaboracións en obras colectivas 
* 

### Libros 
* 
* 
*  
* 
* 
* 

## Notas 
## Véxase tamén 
### Bibliografía 
* 
* 

### Ligazóns externas 
* 
* 
* 
* Tese de doutoramento de 2010 publicada en Minerva .
*  Entrevista a Arturo Iglesias a propósito da xubilación de José María Díaz.
José María Peña Fernández

**José María Peña Fernández**, nado en San Claudio (Ortigueira), foi un político galego.

## Traxectoria 
Fillo de José María Peña Cornide. Foi nomeado tesoureiro da delegación en Ortigueira da Federación de sociedades de instrucción del partido judicial de Ortigueira da Habana en 1927. Na ditadura de Primo de Rivera foi nomeado alcalde de Ortigueira en 1928. En setembro de 1930 foi elixido membro do comité provincial da Unión Monárquica Nacional.

## Notas
Dersu Uzala (filme de 1975)

***Dersu Uzala. O cazador*** (en ; en , *Derusu Uzāra*) é un filme soviético-xaponés de 1975 dirixido por Akira Kurosawa. Foi o seu primeiro filme rodado nunha lingua diferente ó xaponés e o único rodado en 70mm.

O filme baséase no libro de memorias de 1923 *Dersu Uzala* (que toma o seu nome do trampeiro Dersu Uzala) escrito polo explorador ruso Vladimir Arsenyev, e conta a exploración da rexión Sikhote-Alin ó longo de múltiples expedicións a comezos do século XX. Rodado case completamente en escenarios exteriores do arredado leste ruso, o filme conta a historia dun nativo dos bosques que está completamente integrado no seu medio, levando un estilo de vida que será inevitablemente destruído polo avance da civilización. Tamén trata sobre o respecto e a amizade profunda entre dous homes de orixes profundamente diferentes, e sobre a dificultade de afrontar a perda de forza e capacidades que provoca a vellez.

O filme gañou o Óscar de 1976 ó mellor filme en lingua non inglesa, o Premio de Ouro e o Premio FIPRESCI na 9ª edición do Festival Internacional de Cinema de Moscova entre outros galardóns. Vendeu arredor de 20,4 millóns de entradas na Unión Soviética e recadou 1,2 millóns de dólares nos Estados Unidos e no Canadá.

Foi estreado en galego na Televisión de Galicia o 23 de setembro de 2000.

## Personaxes 
* Yury Solomin como Vladimir Arsenyev
* Maxim Munzuk como Dersu Uzala
* Vladimir Kremena como Turtygin
* Alexander Pyatkov como Olenev
* Svetlana Danilchenko como Anna
* Suimenkul Chokmorov como Chzhan Bao

## Notas 
## Véxase tamén 
### Outros artigos 
* Filmes da Unión Soviética propostos ó Óscar ó mellor filme internacional
* Filmes propostos ó mellor filme internacional na 48ª edición dos Óscar
### Ligazóns externas 
* 
* Ficha en AllMovie
Z (filme)

***Z*** é un filme franco-alxeriano de 1969 dirixido por Costa-Gavras. O guión é obra de Gavras e Jorge Semprún, e baséase na novela homónima de 1966 escrita por Vassilis Vassilikos. O filme presenta unha versión lixeiramente ficcionalizada dos eventos arredor do asasinato do político demócrata grego Grigoris Lambrakis en 1963. Coa súa visión satírica da política grega, o seu escuro sentido do humor e o seu final sombrío, o filme captura a indignación pola ditadura militar que gobernou Grecia durante a época da rodaxe.

O filme vendeu un total de 3&nbsp;952&nbsp;913 de entradas en Francia e foi o cuarto filme con maior recadación dese ano no país. Tamén foi o décimo segundo filme con maior recadación de 1969 nos Estados Unidos. *Z* tamén foi o primeiro filme en ser nomeado nos Premios Óscar ó mellor filme e mellor filme en lingua non inglesa, gañando o último. Tamén acadou o Premio do Xurado no Festival Internacional de Cinema de Cannes, o BAFTA á mellor banda sonora e o Globo de Ouro á mellor película en lingua non inglesa; na 27ª edición dos Globos de Ouro, os produtores de *Z* rexeitaron o premio en protesta contra a exclusión do filme na categoría de mellor filme dramático.

## Personaxes 
* Jean-Louis Trintignant como xuíz de instrución (baseado en Christos Sartzetakis)
* Yves Montand como o deputado (Grigoris Lambrakis)
* Irene Papas como Helene
* Pierre Dux como o xeneral
* Jacques Perrin como fotoxornalista
* Charles Denner como Manuel
* François Périer como o procurador
* Georges Géret como Nick
* Bernard Fresson como Matt
* Marcel Bozzuffi como Vago
* Julien Guiomar como o coronel
* Magali Noël como irmá de Nick
* Renato Salvatori como Yago (Spyro Gotzamanis - o condutor)
* Clotilde Joanno como Shoula

## Notas 
## Véxase tamén 
### Outros artigos 
* Filmes propostos ó mellor filme internacional na 42ª edición dos Óscar
* Filmes de Alxeria propostos ó Óscar ó mellor filme internacional
### Ligazóns externas 
* 
* Ficha en RottenTomatoes
What if Someone is Watching Their T.V.?

***What If Someone Is Watching Their T.V.?*** é o segundo álbum de estudio da banda estadounidense de punk rock Screaming Females, autoeditado orixinalmente o día 22 de xuño de 2007. O disco foi reeditado por Don Giovanni Records en 2009, e novamente o 4 de outubro de 2011, desta vez en vinilo.

## Listaxe de cancións 
## Notas
Wavves

**Wavves** é unha banda estadounidense de indie rock baseada en San Diego, California. Formada no ano 2008 polo cantante e compositor Nathan Williams (nado o 12 de xuño de 1986), no presente o grupo tamén conta con Alex Gates (guitarra, coros) e Stephen Pope (baixo, coros). Ata a data o grupo leva publicados seis álbums de estudio.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Teenage Cool Kids

**Teenage Cool Kids** foi unha banda estadounidense de indie rock procedente de Denton, Texas. A banda fundouna no verán de 2006 Andrew Savage, ao que despois se lle uniu Daniel Zeigler, ao que Savage coñeceu mentres asistía á Universidade de North Texas en Denton. O primeiro material do grupo, da demo autoeditada e do 7 polgadas "Remember Me as a Silhouette", era lo-fi, popeiro e comparouse co indie rock de principios dos 90. O primeiro álbum da banda foi *Queer Salutations*, publicado no ano 2007. Pouco despois do lanzamento  o grupo comezou a súa primeira xira.

Teenage Cool Kids pasou gran parte do ano 2008 xirando polos Estados Unidos e gravando o seu seguinte álbum. En 2009 o dúo de hip hop de Chicago The Cool Kids esixíulles que cambiasen o seu nome por unha suposta infracción de marca. A disputa rematou cun acordo iniciado por The Cool Kids. Este feito atrasou o lanzamento do seu segundo álbum varios meses, pero en xuño de 2009 *Foreign Lands* foi editado a través do selo Protagonist Music. O seu derradeiro álbum ata a data, *Dentom After Sunset*, foi publicado no ano 2011.

A banda sugue a filosifía do "faino ti mesmo", realizando todas as composicións, gravacións, e a creación dos libretos e a arte visual eles mesmos.

## Discografía 
### Álbums 
## Notas
Power Move

***Power Move*** é o terceiro álbum de estudio da banda estadounidense de punk rock Screaming Females, publicado o 14 de abril de 2009 a través do selo Don Giovanni Records, sendo o seu primeiro disco que non foi autoeditado.

## Listaxe de cancións 
## Notas
Courtney Barnett

**Courtney Melba Barnett**, nada o 3 de novembro de 1987, é unha cantante, compositora e músico australiana. Coñecida polo seu estilo de canto sen vida e por letras enxeñosas e divagadoras, chamou a atención co lanzamento do seu EP de estrea, ''I've Got a Friend Called Emily Ferris*. O interese internacional por parte da prensa musical británica e estadounidense chegou co lanzamento de *The Double EP: A Sea of Split Peas* en outubro de 2013.

O álbum de estrea de Barnett, *Sometimes I Sit and Think, and Sometimes I Just Sit*, foi editado no ano 2015 coa aclamación da crítica. Nos ARIA Music Awards de 2015 Barnett gañou catro premios de oito nomeacións. Foi nomeada ao premio ao mellor artista novo na 54ª edición dos Grammy e ao premio á mellor artista feminina tnternacional en solitario nos Brit Awards de 2016.

No ano 2017 publicou *Lotta Sea Lice*, un álbum colaborativo con Kurt Vile.

O segundo álbum de Barnett, *Tell Me How You Really Feel*, foi editado no ano 2018, e o seu último traballo ata a data, *Things Take Time, Take Time'', apareceu en novembro de 2021.

## Discografía 
## Notas
Seal the Deal & Let's Boogie

'''''Seal the Deal & Let's Boogie''''' é o sexto álbum de estudio da banda danesa de heavy metal Volbeat, publicado o 3 de xuño de 2016. É o seu primeiro traballo sen Anders Kjølholm, que deixou o grupo no mes de novembro do ano anterior.

## Listaxe de cancións 
## Notas
Público

**Público** pódese referir a:

* **Público**, audiencia dunha obra ou espectáculo;
* ***Público***, xornal español;
* ***Público***, xornal portugués;
* **Acuario público**;
* **Ben público**;
* **Dominio público**;
* **Espazo público**;
* ***Espejo Público***, programa de televisión emitido pola cadea española Antena 3;
* **Sector público**;
* **Servizo público**;
* **Relacións públicas**.
Melissa

***Melissa*** é o primeiro álbum de estudio da banda danesa de heavy metal Mercyful Fate, publicado o 30 de outubro de 1983 a través do selo Roadrunner Records, sendo o primeiro álbum editado pola discográfica. Tamén foi o primeiro traballo de Mercyful Fate que tivo un lanzamento oficial nos Estados Unidos, a través de Megaforce Records, xa que o EP autotitulado era unha peza de importación moi buscada, e as sesións na BBC só estaban dispoñibles en cintas piratas. En 2005 Roadrunner Records reeditou o álbum con varias cancións e un DVD extra.

## Listaxe de cancións 
## Notas
The Earth Is Not a Cold Dead Place

***The Earth Is Not a Cold Dead Place*** é o terceiro álbum de estudio da banda estadounidense de post-rock Explosions in the Sky, publicado o 4 de novembro de 2003 a través dos selos Temporary Residence e Bella Union.

## Listaxe de cancións 
## Notas
Sleigh Bells

**Sleigh Bells** é un dúo estadounidense de noise rock baseado en Brooklyn, Nova York, formado en 2008. O dúo consiste na vocalista Alexis Krauss e no guitarrista Derek Edward Miller. Despois de fichar por N.E.E.T. Recordings e Mom + Pop Music, Sleigh Bells publicou o seu álbum de estrea, *Treats*, en maio de 2010. O seu segundo traballo, *Reign of Terror*, foi editado en febreiro de 2012. No mes de outubro de 2013 a banda lanzou o seu terceiro disco, *Bitter Rivals*, e o cuarto, *Jessica Rabbit*, apareceu en novembro de 2016.

## Discografía 
### Álbums 
## Véxase tamén 
### Ligazóns externas 
* Páxina da banda
This Will Destroy You

**This Will Destroy You** (abreviado como **TWDY**) é unha banda estadounidense de post-rock procedente de San Marcos, Texas, e formada no ano 2004. O grupo compón normalmente longas pezas atmosféricas instrumentais, con guitarras con moitas capas de efectos e un grande uso da dinámica. O seu cuarto álbum, *Another Language*, publicado no ano 2014, entrou na lista *Billboard Heatseekers* no número 7.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Hammock

**Hammock** é un dúo estadounidense de ambient/post-rock procedente de Nashville, Tennessee. A banda crea música atmosférica combinando arranxos orquestrais con ritmos electrónicos, piano e zunidos de guitarra.

Hammock leva publicados dez álbums e cinco EPs dende 2005, a meirande parte deles lanzados a través do seu propio selo, Hammock Music, que é distribuído por Redeye.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
These Arms Are Snakes

**These Arms Are Snakes** foi unha banda estadounidense de post-hardcore formada no ano 2002 e que contaba con antigos membros de Botch e Kill Sadie. Antes de separarse en 2009 publicou tres álbums de estudio: *Oxeneers or the Lion Sleeps When Its Antelope Go Home* (2004), *Easter* (2006) e *Tail Swallower and Dove* (2008). Antigos membros de These Arms Are Snakes tocan no presente en Russian Circles, Narrows, Minus the Bear, Crypts e Hooves.

## Historia 
### Formación 
A banda naceu como un quinteto no ano 2002 con Steve Snere de Kill Sadie, Brian Cook de Botch, e Ryan Frederiksen de Nineironspitfire ademais de Joe Preston e Jesse Robertson. Elixiron o nome de "These Arms Are Snakes" porque era as "ridículo e [non] soa realmente como calquera outro nome de banda". O grupo anunciou que fichara por Jade Tree Records en marzo de 2003, e publicou o seu EP de estrea, *This Is Meant to Hurt You*, o 19 de agosto dese ano. Este foi o único lanzamento cun teclista a tempo completo, xa que Jesse Robertson deixou a banda en 2004 tras ter diferenzas de opinión sobre o estilo de xira do grupo. *AllMusic* valorou o EP con tres estrelas sobre cinco e cualificou as letras de "intelixentes [e] astutas".

O grupo continuou como cuarteto a partir dese momento. Antes de gravar o seu primeiro álbum, Joe Preston tamén deixou a banda e foi substituído por Erin Tate, que tocaba en Kill Sadie con Steve Snere e en Minus the Bear.

### *Oxeneers* 
Brian Cook tocaría ocasionalmente os teclados durante o resto da existencia do grupo. Segundo Ryan Frederiksen, a marcha de Robertson abriu máis espazo no escenario permitíndolles "correr libremente por todo o escenario", conseguindo uns concertos máis intensos. A perda de Robertson tamén permitiu a These Arms Are Snakes centrarse no seu son xeral e crear "arranxos despoxados e espazosos". Estes cambios impactaron no seu álbum de estrea, *Oxeneers or the Lion Sleeps When Its Antelope Go Home* (moitas veces simplificado como *The Lion Sleeps* ou *Oxeneers*), rpublicado por Jade Tree en setembro de 2004.

Para promover *Oxeneers*, These Arms Are Snakes uniuse á xira *Totally Badical Tour* co cabeza de cartel Underoath e os abreconcertos The Chariot, Hopesfall, e Fear Before the March of Flames. A banda non foi ben recibida durante esta xira.

### Álbums 
## Notas
Manuel Canto Lorido

**Manuel Canto Lorido**, nado en Riotorto, foi un mestre e escritor galego.

## Traxectoria 
Foi mestre da Escola de San Miguel da Sociedad de Instrucción y Recreo Hijos de San Miguel y Reinante, e dirixiu o periódico escolar *El Eco de San Miguel* (1918). Despois pasou á escola de Vilameá, na Pontenova. En 1918 publicou o poemario ''D'a Terra''.

## Notas 
## Véxase tamén 
### Ligazóns externas 
* Lorido, el maestro de San Miguel que cantó la botadura del Electra del Masma
Antón Gómez Vilasó

**Antón Gómez Vilasó**, nado en Palmeira (Ribeira) en 1929 e finado na Coruña o 21 de decembro de 2019, foi un sacerdorte e activista cultural galego.

## Traxectoria 
Ordenado sacerdote en 1952. Foi párroco do Castiñeiriño. Foi un dos destacados sacerdotes galeguistas nos anos 60 e 70 xunto con Xosé Chao Rego, Manuel Regal ou Xesús Portas Ferro, e o primeiro que oficiou misas en galego con regularidade dende 1966. Secularizouse e, coa súa muller Rosa Capeáns, fundou a librería Nós na Coruña.

## Notas 
## Véxase tamén 
### Ligazóns externas 
*
Mafra

**Mafra** é unha vila portuguesa no distrito de Lisboa, rexión de Lisboa e subrexión de Grande Lisboa, con preto de 77 000 habitantes.

## Situación
É a sede dun municipio con 291,42&nbsp;km² de superficie e 54 358 habitantes (2001), subdividido en 17 freguesías.

O municipio está limitado ao norte polo municipio de Torres Vedras, ao nordés por Sobral de Monte Agraço, ao leste por Arruda dos Vinhos, ao sueste por Loures, ao sur por Sintra e ao oeste ten unha costa no océano Atlántico.

## Patrimonio
Mafra é coñecido polo seu patrimonio histórico, especialmente o convento-palacio construído por Xoán V no século XVIII (obra importante do barroco portugués).

Tamén pola igrexa de Santo André, que foi construída entre os séculos XIII e XIV. O municipio de Mafra tamén é coñecido polo típico pobo de José Franco, situado en Sobreiro, que foi construído no século XX e o Forte de Zambujal que se atopa na cidade de Carvoeira.

## Tradicións
* Procesións de Coresma
De aanslag (filme)

***De aanslag*** é un filme neerlandés de 1986 dirixido e producido por Fons Rademakers. É unha adaptación da novela homónima de Harry Mulisch. O personaxe principal é interpretado por Derek de Lint (no presente) e Marc van Uchelen (de neno), mentres que Monique van de Ven intepreta dous papeis diferentes, un despois da guerra (como a súa muller) e outro durante a guerra (unha muller que participa no asalto e que el coñece esa mesma noite nunha cela da policía).

O filme gañou o Óscar ó mellor filme en lingua non inglesa, o Globo de Ouro á mellor película en lingua non inglesa e o Golden Space Needle do Festival Internacional de Cinema de Seattle.

## Personaxes 
* Derek de Lint como Anton Steenwijk
* Marc van Uchelen como Anton Steenwijk de neno
* Monique van de Ven como Saskia de Graaff / Truus Coster 
* John Kraaijkamp como Cor Takes 
* Huub van der Lubbe como Fake Ploeg 
* Elly Weller como Mrs. Beumer 
* Ina van der Molen como Karin Korteweg 
* Frans Vorstman como Father Steenwijk 
* Edda Barrends como Mother Steenwijk 
* Casper de Boer como Peter Steenwijk 
* Wim de Haas como Mr. Korteweg 
* Hiske van der Linden como Karin Korteweg de nena 
* Piet de Winj como Mr. Beumer 
* Akkemay Marijnissen como Sandra 
* Kees Coolen como Gerrit-Jan

## Notas 
## Véxase tamén 
### Outros artigos 
* Filmes dos Países Baixos propostos ó Óscar ó mellor filme internacional
* Filmes propostos ó mellor filme internacional na 59ª edición dos Óscar
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
The Fall of Math

***The Fall of Math*** é o primeiro álbum de estudio da banda inglesa de post-rock 65daysofstatic, publicado o 20 de setembro de 2004 a través do selo Monotreme. O disco contén a que posiblemente é a súa canción máis coñecida, "Retreat! Retreat!".

Editáronse dous sinxelos do álbums, ámbolos dous despois do seu lanzamento. Mentres que "Retreat! Retreat!" foi un sinxelo normal en CD con dúas caras b, "Hole" foi publicado como un EP de 7 temas cunha lonxitude de case trinta minutos. Os dous temas estiveron acompañados de vídeos promocionais.

A canción "Aren't We All Running?" apareceu no primeiro trailer para o videoxogo *Binary Domain*.

## Listaxe de cancións 
## Notas
In and Out of Control

***In and Out of Control*** é o cuarto álbum de estudio da banda danesa de indie rock The Raveonettes, publicado o 6 de outubro de 2009 a través dos selos Fierce Panda Records e Vice Records.

## Listaxe de cancións 
## Notas
Fons Rademakers

**Alphonse Marie "Fons" Rademakers** nado en Roosendaal o 5 de setembro de 1920 e finado en Xenebra o 22 de febreiro de 2007, foi un actor, director, produtor e guionista neerlandés.

## Traxectoria 
O seu filme de 1960 *Makkers Staakt uw Wild Geraas* entrou na 11ª edición do Festival Internacional de Cinema de Berlín, onde gañou o Oso de Prata.

Durante a súa carreira, que abrangueu varias décadas, dirixiu 11 filmes incluíndo *De aanslag*, co cal gañou o Óscar ó mellor filme en lingua non inglesa en 1986, e *The Village on the River*, nomeado ó mesmo premio en 1959, converténdose no primeiro director neerlandés en ser nomeado e en gañar ese galardón.

Morreu en 2007 nun hospital de Xenebra por mor dun efisema, e despois de que as máquinas de soporte vital fosen desconectadas a petición súa.

## Filmografía 
**Dorp aan de rivier* (1958)
**Makkers Staakt uw Wild Geraas* (1960)
**Het Mes* (1961) 
**Als twee druppels water* (1963)
**De dans van de reiger* (1966)
**Mira* (1971)
**Because of the Cats* (1973) 
**Max Havelaar of de koffieveilingen der Nederlandsche handelsmaatschappij* (1976)
**Lifespan* (1976)
**Mijn vriend* (1979)
**Vrijdag* (1981)
**De aanslag* (1986)
**The Rose Garden* (1989)

## Notas 
## Véxase tamén 
### Ligazóns externas
Roi Rodríguez

**Roi Rodríguez Huertas**, nado en Vigo o 21 de xuño de 1994, é un enxeñeiro informático e deportista galego que compite en piragüismo na modalidade de augas tranquilas.

## Traxectoria 
Trasladouse coa súa familia a Tomiño en 2004, onde se iniciou no piragüismo da man do Club Kayak Tudense. En 2014 en Mantes proclamouse campión de Europa sub-23 na categoría de K1 1.000 metros e participou no Campionato Europeo de Piragüismo en Augas Tranquilas absoluto en Brandeburgo logrando un sétimo posto en K1 500 metros. Proclamouse tamén campión de España ese ano, en K4 500 e 1.000 metros, logrando un total de 6 medallas nas distintas categorías do campionato.

Rematou sexto no Europeo absoluto de 2015 en K1 500, ano no que participou tamén nos I Xogos Europeos en Bacú (onde rematou 11º en K1 1.000m e 17º nos 5.000m), no Campionato do Mundo sub-23 en Montemor-o-Velho (proclamándose dobre campión do mundo en K1 1.000m e K4 1.000m) e no Campionato Mundial absoluto en Milán, onde rematou cuarto en K1 500m.

En 2016 participou no Europeo en Moscova, no K4, formando equipo con Diego Cosgaya, Francisco Cubelos e Albert Martí. Lograron a medalla de bronce nos 500 metros, mentres que finalizaron quintos na final de 1.000 metros. Ao ano seguinte rematou sexto no Europeo en Bulgaria, en K1 500, e, na mesma distancia, quedou ás portas da súa primeira medalla mundial na República Checa, ao acabar cuarto. Nos 1.000 metros dese mesmo Mundial rematou noveno.

En 2018 logrou o cuarto e o quinto posto no Europeo e no Mundial respectivamente, ambas en K1 1.000 metros. Participou tamén ese ano na Copa do Mundo en Szeged, logrando un bronce en K1 1.000 metros e un ouro en K1 500, batendo ademais o récord do mundo nesta distancia, cun tempo de 1:35.149. En 2019, competiu no Campionato Mundial, tamén en Szeged, acadando un oitavo posto en K1 1.000m.

No ano 2021 volveu subir a un podio do Campionato Europeo, seis anos despois do bronce logrado en Moscova. Foi en Múnic, onde a embarcación do K4 1.000 m formada por el, Francisco Cubelos, Pedro Vázquez e Íñigo Peña conseguiu a medalla de prata por detrás só da piragua alemá. En xuño de 2024 disputou o Europeo en tres categorías (K1 1.000 m, K1 500 m e K4 1.000 m), conseguindo o bronce na proba por equipos.

## Palmarés internacional 

## Notas 
## Véxase tamén 
### Outros artigos 
* Tono Campos
### Ligazóns externas 
* Ficha do deportista na web do Comité Olímpico Español .
* Roi Rodríguez en CanoeResults.eu .
Manuel Marrero

**Manuel Marrero** **Cruz**, nado na provincia de Holguín o 11 de xullo de 1963, é un político cubano especializado no sector turístico, que ocupa o cargo de primeiro ministro de Cuba dende o 21 de decembro de 2019. É a primeira persoa en ocupar o cargo en 43 anos tras ser eliminado en 1976 e recuperado na Constitución aprobada en abril de 2019.

## Traxectoria 
É enxeñeiro arquitecto de formación e foi dirixente da FEU. Uniuse ao mundo turístico en 1990 como investidor no Grupo Gaviota e posteriormente foi xefe do grupo de investimentos técnicos, subdirector e director xeral do hotel Río de Luna e logo delegado de Gaviota para as provincias orientais.

Foi director xeral do complexo hoteleiro Varadero Azul, primeiro vicepresidente e finalmente presidente de Gaviota.

En 2004 asumiu o Ministerio de Turismo, nomeado por Fidel Castro. Permaneceu no cargo ata decembro de 2019, cando foi nomeado primeiro ministro de Cuba. O seu sucesor no Ministerio de Turismo foi Juan Carlos García Grada.

### Primeiro ministro de Cuba 
O 21 de decembro de 2019 foi designado pola Asemblea Nacional do Poder Popular como primeiro ministro do goberno. A candidatura foi proposta polo presidente do país, Miguel Díaz-Canel, e recibiu o voto unánime dos deputados. O cargo de primeiro ministro fora eliminado en 1976 e foi recuperado de novo na Constitución de 2019 aprobada ese mesmo ano. A última persoa que exercera como primeiro ministro de Cuba fora Fidel Castro que exercera dende 1959 ata 1976, cando foi elixido presidente dos consellos de Estado e ministros.

O mandato ten unha duración de cinco anos, como se indica no artigo 141 da Constitución cubana de 2019.

## Notas
Gabriel Axel

**Axel Gabriel Erik Mørch**, máis coñecido como **Gabriel Axel**, nado en Aarhus o 18 de abril de 1918 e finado en Bagsværd o 9 de febreiro de 2014, foi un director de cinema, actor, guionista e produtor dinamarqués. É coñecido polo seu filme *Babettes gæstebud* (1987), que escribiu e dirixiu, e co cal gañou o Óscar ó mellor filme en lingua non inglesa.

## Notas 
## Véxase tamén 
### Ligazóns externas 
*
Bille August

**Bille August**, nado en Virum o 9 de novembro de 1948, é un director de cinema e televisión, guionista e director de fotografía dinamarqués, gañador da Palma de Ouro en Cannes en dúas oportunidades. Contribuíu en gran medida, dende finais dos anos 1980, á boa imaxe da que goza o cinema danés no estranxeiro.

## Traxectoria 
Estudou na Escola de Fotografía Christer Strömholm de Estocolmo e, a continuación, na Escola de Cinema dinamarquesa a comezos dos setenta. Estivo casado coa actriz sueca Pernilla August entre 1991 e 1997, coa que tivo 3 fillas. Está casado coa actriz Sara-Marie Maltha.

Dirixiu máis dunha decena de filmes, entre os que destacan *Pelle Erobreren* (1987), que gañou a Palma de Ouro no Festival Internacional de Cinema de Cannes de 1988, o Óscar e o Globo de Ouro ó mellor filme en lingua non inglesa en 1989, e *Den goda viljan*, que recrea aspectos da vida de Ingmar Bergman e dos pais deste director sueco. O mesmo Bergman elixiu a August para dirixir o filme, que tamén obtivo a Palma de Ouro en Cannes en 1992 e grazas ó cal Pernilla August, gañou o premio á mellor actriz no devandito festival.

## Véxase tamén 
### Ligazóns externas 
*
Pelle Erobreren

***Pelle Erobreren*** (en ) é un filme dinamarqués-sueco de 1987 co-escrito e dirixido por Bille August. Baséase na novela homónima de 1910 escrita polo dinamarqués Martin Andersen Nexø. Conta a historia de dous inmigrantes suecos en Dinamarca, un pai e un fillo, que tentan construír unha nova vida por si mesmos. Está protagonizado por Pelle Hvenegaard no papel do Pelle neno, con Max von Sydow como o seu pai, xunto con Axel Strøbye e Astrid Villaume nos papeis secundarios.

Unha coprodución entre Dinamarca e Suecia, August escolleu adaptar *Boyhood*, a primeira parte da novela de Nexø, procurando facelo como un filme épico. Con 11 anos, Hvenegaard foi escollido nunha audición de máis de 3&nbsp;000 nenos; Hvenegaard recibiu o nome do personaxe epónimo.

Estreouse no Festival Internacional de Cinema de Cannes de 1988 e no Festival de Cinema de Nova York. Foi aclamado pola crítica, gañando a Palma de Ouro e o Óscar ó mellor filme en lingua non inglesa de 1988, entre outros galardóns.

## Personaxes 
* Max von Sydow como Lassefar "Lasse" Karlsson
* Pelle Hvenegaard como Pelle Karlsson
* Erik Paaske como Foreman
* Björn Granath como Erik
* Astrid Villaume como Mrs. Kongstrup
* Axel Strøbye como Kongstrup
* Troels Asmussen como Rud
* Kristina Törnqvist como Anna
* Karen Wegener como Mrs. Olsen
* Sofie Gråbøl como Miss Sine
* Lars Simonsen como Niels Køller
* Buster Larsen como Ole Køller
* John Wittig como mestre da escola
* Troels Munk como doutor
* Nis Bank-Mikkelsen como Clergyman
* Lena Pia Bernhardsson como The Sow
* Anna Lise Hirsch Bjerrum como Karna
* Thure Lindhardt como Nilen

## Notas 
## Véxase tamén 
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 61ª edición dos Óscar

### Bibliografía 
* 
* 
* 
* 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Zounds

**Zounds** é unha banda inglesa de anarcho punk/post-punk procedente de Reading formada en 1977 en Oxford. Orixinalmente o grupo formou parte do movemento da cultura do casete, publicando material a través do selo Fuck Off Records, e tamén estivo implicado no movemento okupa e na escena de festivais gratuítos. O nome da banda deriva do xuramento do antigo inglés "zounds", unha contracción de "God's wounds", referindose ás feridas de Xesús na crucifixión, usado antigamente como un xuramente levemente blasfemo.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Xavier Koller

**Xavier Koller**, nado en Schwyz en 1944, é un director de cinema e guionista suízo. É coñecido polo seu filme de Disney ''Squanto: A Warrior's Tale*, un filme de aventuras baseado na vida de Squanto, así como por *Reise der Hoffnung'', co cal gañou o Óscar ó mellor filme en lingua non inglesa na 63ª edición dos premios.

## Notas 
## Véxase tamén 
### Ligazóns externas 
*
Mediterraneo (filme de 1991)

***Mediterraneo*** é un filme italiano de 1991 dirixido por Gabriele Salvatores e escrito por Enzo Monteleone. O filme está ambientado durante a segunda guerra mundial e conta a historia dun grupo de soldados italianos que quedan abandonados nunha illa grega. Gañou o Óscar ó mellor filme en lingua non inglesa en 1992.

## Personaxes 
* Diego Abatantuono como Sarxento Nicola Lo Russo
* Claudio Bigagli como Tenente Raffaele Montini
* Giuseppe Cederna como Soldado Antonio Farina
* Claudio Bisio como Soldado Corrado Noventa
* Luigi Alberti como Soldado Eliseo Strazzabosco
* Ugo Conti como Soldado Luciano Colasanti
* Antonio Catania como Tenente Carmelo La Rosa
* Memo Dini como Soldado Libero Munaron
* Vasco Mirandola como Soldado Felice Munaron
* Vana Barba (acreditado como Vanna Barba) como Vasilissa

## Notas 
## Véxase tamén 
### Outros artigos 
* Filmes de Italia propostos ó Óscar ó mellor filme internacional
* Filmes propostos ó mellor filme internacional na 64ª edición dos Óscar

### Ligazóns externas 
* 
* Ficha en RottenTomatoes
Blind Melon

**Blind Melon** é unha banda estadounidense de rock alternativo formada no ano 1990 nos Ánxeles, California por tres músicos de Mississippi, un de Pensilvania e un de Indiana. No presente o grupo está composto polos guitarristas Rogers Stevens e Christopher Thorn, o batería Glen Graham, o vocalista Travis Warren e o baixista Nathan Towne. A banda é principalmente coñecida polo seu éxito de 1993 "No Rain", e tivo éxito tanto de crítica como comercial a principios dos anos 90 co seu rock alternativo con toque de neo-psicodelia.

Blind Melon publicou dous álbums a través do selo Capitol Records, *Blind Melon* (1992) e *Soup* (1995), antes de que o seu vocalista orixinal, Shannon Hoon, morrese dunha sobredose de drogas no autobús de xira da banda o día 21 de outubro de 1995 en Nova Orleáns. Despois de catro anos intentando buscar un substituto para Hoon, Blind Melon disolveouse oficialmente en 1999. O resto dos membros reformaron o grupo en 2006 con Travis Warren e gravaron un álbum con el, *For My Friends* (2008). Pouco despois do seu lanzamento Warren deixou Blind Melon pero volveu a unirse en 2010, cando a banda comezou a realizar concertos ocasionalmente. Blind Melon está traballando no seu cuarto álbum, que está previsto para o ano 2020.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Utomlyonnye solntsem

***Utomlyonnye solntsem*** (en ) é un filme ruso de 1994 dirixido por Nikita Mikhalkov e escrito por Rustam Ibragimbekov. O filme describe a historia dun oficial do Exército Vermello, interpretado por Mikhalkov, e a súa familia durante a Gran Purga da Unión Soviética stalinista. Tamén está protagonizado por Oleg Menshikov, Ingeborga Dapkūnaitė e a filla de Mikhalkov, Nadezhda Mikhalkova.

O filme acadou un alto grao de popularidade en Rusia e unha acollida positiva nos Estados Unidos. Conseguiu o Gran Premio no Festival Internacional de Cinema de Cannes de 1994 e o Óscar ó mellor filme en lingua non inglesa, entre outros galardóns.

## Notas 
## Véxase tamén 
### Outros artigos 
* Filmes de Rusia propostos ó Óscar ó mellor filme internacional
* Filmes propostos ó mellor filme internacional na 67ª edición dos Óscar

### Bibliografía 
* 
* 
*Katerina Clark, "[Review of] films *Burnt by the Sun*", por Nikita Mikhalkov, Michael Seidou, e Rustam Ibragimbekov; and of *The Interpretation of Dreams*, por Semen Vinokur e Andrei Zagdansky;  in *The American Historical Review*, Vol. 100, No. 4 (outubro de 1995), pp.&nbsp;1223–1224
* 
* 
* 
* 
* 
* 
* 

### Ligazóns externas 
* 
* Ficha en AllMovie
The National (álbum)

***The National*** é o primeiro álbum de estudio da banda estadounidense de indie rock The National, publicado o 30 de outubro de 2001 a través do selo Brassland Records. Gravado antes de que o guitarrista Bryce Dessner estivese plenamente integrado no grupo, *The National* foi producido por Nick Lloyd e a propia banda. O agora baixista Scott Devendorf gravou as tanto guitarras como coros no disco, mentres que o multiinstrumentista Aaron Dessner encargouse do baixo e de parte das guitarras.

## Listaxe de cancións 
## Notas
Drab Majesty

**Drab Majesty** é un proxecto musical estadounidense baseado nos Ánxeles, fundado en 2011 polo músico Deb Demure (Andrew Clinco) mentres traballaba de batería na banda Marriages. O primeiro disco do proxecto foi o EP de 2012 *Unarian Dances*, primeiro autoeditado e despois lanzado en 2014 a través de Lolipop Records. Dende que fichou por Dais Records, Drab Majesty publicou tres álbums: *Careless* (2015), *The Demonstration* (2017), e *Modern Mirror* (2019).

Drab Majesty combina estética andróxina e voces dominantes con letras futuristas e ocultas, un estilo que Demure define como "tragic wave". Para crear a súa impoñente presenza escénica, Demure emprega disfraces, maquillaxe e accesorios para acompañar ás súas exuberantes paisaxes sonoras con influencias dos 80. Dende o ano 2016 Demure está acompañado nos concertos polo teclista e vocalista Mona D (Alex Nicolaou).

## Discografía 
### Álbums 
## Notas 
## Véxase tamén 
### Ligazóns externas 
* Bandcamp da banda
Babettes gæstebud

***Babettes gæstebud*** é un filme dinamarqués de 1987 dirixido por Gabriel Axel. O guión do filme foi escrito por Axel e baséase nunha historia de Isak Dinesen (Karen Blixen). Foi producido por Just Betzer, Bo Christensen e Benni Korzen con orzamento do Instituto de Cinema Dinamarqués. *Babettes gæstebud* foi o primeiro filme dinamarqués a partir dunha historia de Blixen así como o primeiro filme dinamarqués en gañar o Óscar ó mellor filme en lingua non inglesa. O filme estreouse na sección Un Certain Regard do Festival Internacional de Cinema de Cannes de 1987.

## Sinopse 
En 1871, nunha noite de tempestade, Babette chega a unha aldea dinamarquesa fuxindo de Francia durante a represión á Comuna de París. Ela emprégase como cociñeira na casa de dúas anciás solteiras, fillas dun rigoroso pastor. Alí ela vive durante catorce anos, até que un día descobre que gañara unha fortuna na lotería e en lugar de volver a Francia, pide permiso para preparar unha cea en conmemoración do centésimo aniversario do pastor. Ao principio, os convidados fican asustados, temendo ferir algunha lei divina ao aceptar unha cea francesa, mas acaban acudindo e gozando coa festa de Babette.

## Personaxes 
* Stéphane Audran como Babette Hersant
* Bodil Kjer como Philippa
* Birgitte Federspiel como Martine
* Jarl Kulle como Xeneral Lorens Löwenhielm
* Jean-Philippe Lafont como Achille Papin
* Bibi Andersson como Swedish courtier
* Ghita Nørby como Narradora
* Asta Esper Hagen Andersen como Anna
* Thomas Antoni como tenente sueco
* Gert Bastian como home pobre
* Viggo Bentzon como Fisherman in Rowboat
* Hanna Stensgaard como Young Philippa
* Vibeke Hastrup como Young Martine
* Therese Hojgaard Christensen como Martha
* Pouel Kern como The Minister
* Cay Kristiansen como Poul

## Notas 
## Véxase tamén 
### Outros artigos 
* Filmes de Dinamarca propostos ó Óscar ó mellor filme internacional
* Filmes propostos ó mellor filme internacional na 60ª edición dos Óscar
### Bibliografía 
* 
* 
* 
* 
* 

### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes